પણ દર્શકદાદાનો સીધો પરિચય પ્રકાશભાઈ, મને પહેલીવાર દાહોદમાં થયો. ઓરંગઝેબ જ્યાં જન્મયો હતો ત્યાં. એ દોસ્તોવસ્કીની ક્રાઇમ ઍન્ડ પનિશમેન્ટ ઉપર બોલવાના હતા. મને થાય આ ગાંધીવાદી માણસ અને શું બોલશે ક્રાઇમ ઍન્ડ પનિશમેન્ટ ઉપર. અને પેલો તો દોસ્તોવસ્કી એટલે જેણે જીવનમાં ક્યારે્ ય કોઈ આચાર માન્ય રાખ્યો નહતો એવો માણસ, એવો સાહિત્યકાર. અને એના વિશે દર્શકદાદા બોલવાના. અદમ, છક થઈ જાવ તમે. આત્મસાત કરેલા દોસ્તોવસ્કીના ક્રાઇમ ઍન્ડ પનિશમેન્ટ ઉપર જે એમણે વ્યાખ્યાન કર્યું, ચંદ્રકાન્ત ટોપીવાળાથી માંડીને, સુમન શાહથી માંડીને અમે સૌ એક અવાજે પ્રભાવિત થઈ ગયેલા હતા. બસમાં બીજે દિવસના સવારના અમે લોકો ગોધરા પહોંચ્યા. ગોધરા ગોટા સરસ મળે. એટલે મેં લીધા મેં દર્શકદાદા સામે ધર્યા અને મેં કીધું કે આ તો તમારે નહીં ચાલેને. તો કહે, કેમ નહીં ચાલે. લઈ લીધા, પછી ખાધા અને પછી કહે મોઢું તીખું થયું છે ને તારે. તો મેં કહ્યું હા. તો ગજવામાંથી ચોકલેટ કાઢીને આપી એમણે. મેં કહ્યું આ તો કમાલ છે. મેં કહ્યું આપણે જેમને ગાંધીવાદી ગણતા હતાં તે ગાંધીવાદી તો છે જ નહિ. વધારે પરિચય તો અકાદમી દ્વારા થયો. સાહિત્ય અકાદમી, ત્યારે સુરેશ દલાલ ઉપપ્રમુખ. અમે મિટિંગ પતી જાય ને, પ્રકાશભાઈ, ત્યાર પછી સુરેશભાઈ ગુલાબદાસ બ્રોકરની મીમીક્રી કરે. Why Suresh, આમ વાત ચાલુ થાય. આ બધું પતી જાય પછી હસુ યાજ્ઞિક exact દર્શકદાદા. દર્શકદાદાના અવાજમાં એમની પાસે દરેક વખતે મીમીક્રી કરાવડાવી એ જ.